जांच के बाद पता चलेगा कितना दूषित था पानी
भास्कर संवाददाता | भीलवाड़ा
प्रोसेसहाउसों द्वारा छोड़े जा रहे काले पानी के मामले में जांच के लिए जयपुर से आई विशेष टीम ने जिले के 12 प्रोसेस हाउस की जांच की है। टीम ने मंगलवार को भी चित्तौडगढ रोड के 6 प्रोसेस हाउस की जांच की, इससे पूर्व टीम ने सोमवार को भी 6 प्रोसेस हाउस की जांच की थी। जांच करने के बाद टीम मंगलवार को जयपुर लौट गई। प्रोसेस हाउसों से काला पानी छोड़ने की शिकायतों के मद्देनजर लोकायुक्त के निर्देश पर प्रदूषण नियंत्रण मंडल मुख्यालय जयपुर से इस विशेष टीम का गठन कर मौके पर जांच करने के आदेश दिए गए थे। आरओ आरपीसीबी महावीर मेहता ने बताया कि कमेटी ने आरओ रिजेक्टर निस्तारण के लिए मल्टी इंपैक्ट इवेपोरेटर लगाने की अनुशंषा की। टीम द्वारा रिपोर्ट देने के बाद मंडल मुख्यालय द्वारा रिपोर्ट लोकायुक्त को प्रस्तुत की जाएगी।
मंगरोप एनीकट भी देखा
टीमके सदस्यों ने मंगलवार को गुवारडी नाला मंगरोप एनीकट का मौका मुआयना भी किया। इस दौरान टीम ने दोनों स्थानों पर काले पानी का बहाव नहीं पाया।
इनप्रोसेस हाउस में की जांच
वरिष्ठपर्यावरण अभियंता विक्रम सांखला के नेतृत्व में टीम ने अपने दो दिवसीय दौरे के दौरान चित्तौड़ रोड स्थित अनंत, जानकी, रंजन, सोना, टीपीएल, पूजा, एके, बीएसएल, सर्वोदय तथा चेयरमैन प्रोसेसर्स आरएसडब्ल्यूएम संगम इंडिया शामिल हैं।
hin_Deva bho_Deva hin_Deva bho_Deva hin_Deva hin_Deva hin_Deva